Tere


Tervise ja Heaolu Infosüsteemide Keskus soovib tellida raamlepingu nr 3-9/4244-1 alusel Tööelu infosüsteemile olemasolevate ning uute teenuste arendustöid maksimaalselt kuni 7600 tunni ulatuses. Tööde teostamise tähtajaks on 31.01.2027. 
Tööde teostamiseks sõlmitakse hankeleping. 

Pakkumusena tuleb esitada: 
· Tööde teostamiseks planeeritud meeskonnaliikmed isikuliselt, tuues välja ka meeskonnaliikmete roll; 
· Tööde teostamise ühe töötunni hind (ilma käibemaksuta);
· Nimekiri tegevustest, mis on tellija poolt tööde teostamiseks vajalik.

Omapoolne pakkumus palun esitada hiljemalt 12.10.2026 kell 15.00. Kui pakkumuse koostamise aeg on liialt lühike, palun andke sellest eelnevalt teada. 
 
Infoks, lepingu täitmist rahastatakse Euroopa Sotsiaalfond+ toetuse andmise tingimused ,,Töötervishoidu ja -ohutust väärtustava töökeskkonna arendamine“, projekti nr 2021-2027.4.03.22-0001 (SFOS) raames. Kõik lepingu raames loodavad esemed, tegevused, dokumendid ja muud teabekandjad tuleb tähistada vastavalt  "Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine" määrusele.
 
 
Teostatavad tööd ja tulemid
Teostatavad tööd:
· Olemasolevate teenuste kasutajamugavuse tõstmine vastavalt Tööinspektsiooni tellimusele;
· Olemasolevate teenuste väikearendused vastavalt Tööinspektsiooni tellimusele;
· Uute teenuste arendamine vastavalt Tööinspektsiooni tellimusele (aluseks projekti juhtrüma poolt kinnitatud arenduste teekaart);
· Konsultatsioonid ja uute arenduste ettevalmistustööd.
 
Töö tulemiks on:
1. tehniline dokumentatsioon Confluence wiki lehtede formaadis, mis sisaldab süsteemi arhitektuuri ülevaadet ning tarkvara paigaldusjuhiseid;
1. tarkvara tarne, mille osadeks on:
1. tarkvara lähtekood Tellija koodirepositooriumis;
1. testitud funktsionaalsus;
1. tarkvara installeerimine Tellija testkeskkonnas.
 
 
 
Tervitades,

Maret Kuub
